

**ĀRKĀRTAS DOMES SĒDES PROTOKOLS**

*Kokneses novada Kokneses pagastā*

2018.gada 12.jūnijā Nr.6

Pamatojoties uz likuma “Par pašvaldībām” 28.panta  pirmo daļu , trešo daļu un ceturto daļu, Kokneses novada domes priekšsēdētājs Dainis Vingris 2018.gada  **12.jūnijā** plkst.12.30 ir sasaucis novada domes ārkārtas  sēdi.

2018.gada 12.jūnijā plkst.12.oo novada domes deputāti kopā ar Kokneses novada domes administrācijas pārstāvi – domes izpilddirektoru Ilmāru Klaužu, Kokneses apvienotās pašvaldību būvvaldes vadītāju Janu Korolu, projekta autoru-autoruzraugu Juri Mori, būvuzraugu – Raimondu Jansonu, izpildītāja pārstāvi- SIA projekta vadītāju Oļegu Soboļevski apsekoja Kokneses brīvdabas estrādi.

Sēde tiek atklāta plkst.12.45

SĒDI VADA domes priekšsēdētājs Dainis Vingris

PROTOKOLĒ-domes sekretāre Dzintra Krišāne

SĒDĒ PIEDALĀS:

Domes deputāti: Ilgonis Grunšteins, Aigars Kalniņš, Pēteris Keišs, Rihards Krauklis, Jānis Krūmiņš, Jānis Miezītis ( no plkst.12.55), Edgars Mikāls, Ivars Māliņš, Māris Reinbergs, Valdis Silovs, Ziedonis Vilde

Administrācijas darbinieki:

Māra Bitāne – Attīstības nodaļas vadītājas vietniece;

Ilmārs Klaužs- domes izpilddirektors;

Anda Mikāla- Attīstības nodaļas vadītāja;

Anita Šmite- Tūrisma un sabiedrisko attiecību nodaļa

Uzaicinātās personas:

Jans Korols- Kokneses apvienotās pašvaldību būvvaldes vadītājs;

Juris Moris - projekta autors, autoruzraugs:

Raimonds Jansons – būvuzraugs;

Oļegs Soboļevskis – Izpildītāja SIA TRIGONE BŪVE pārstāvis, projektu vadītājs

SĒDĒ NEPIEDALĀS domes deputāti:

Gita Rūtiņa – slima;

Dāvis Kalniņš- darbā;

Henriks Ločmelis -darbā

Sēdes vadītājs atklāj 2019.gada 12.jūnija ārkārtas domes sēdi un lūdz ar balsojumu apstiprināt sēdes darba kārtību.

Atklāti balsojot, PAR 11 (Ilgonis Grunšteins, Aigars Kalniņš, Pēteris Keišs, Rihards Krauklis, Jānis Krūmiņš, Edgars Mikāls, Ivars Māliņš, Māris Reinbergs, Valdis Silovs, Ziedonis Vilde, Dainis Vingris) PRET-nav, ATTURAS – nav, Kokneses novada dome NOLEMJ apstiprināt šādu 2019.gada 12.jūnija ārkārtas domes sēdes darba kārtību:

SĒDES DARBA KĀRTĪBA:

**1.Par Kokneses brīvdabas estrādi**

**1.**

**Par Kokneses brīvdabas estrādi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( D.Vingris, A.Kalniņš, I.Māliņš, P.Keišs, E.Mikāls, V.Silovs, J.Krūmiņš, I.Grunšteins, Z.Vilde, R.Krauklis, J.Miezītis, M.Reinbergs, I.Klaužs, J.Moris)

ZIŅO: Būvuzraugs Raimonds Jansons

2018.gada 11.jūnijā Kokneses novada dome saņēma SIA “TRIGONE BŪVE” vēstuli, kurā tā norādīja , ka pamatojoties uz 2018.gada 5.februāra noslēgto līgumu Nr.2.1-6/18/75-LI starp Sabiedrība ar ierobežotu atbildību TRIGONE BŪVE, reģistrācijas Nr. 40103571364 (turpmāk – Izpildītājs ) un Koknese novada dome, reģistrācijas Nr.90000043494 (turpmāk – Pasūtītājs), līguma punktu 6.5, Izpildītājs paziņoja Pasūtītājam par problēmām Līguma izpildē.

Kokneses novada domes deputāti kopā ar Kokneses novada domes administrācijas pārstāvi – domes izpilddirektoru Ilmāru Klaužu, Kokneses apvienotās pašvaldību būvvaldes vadītāju Janu Korolu, projekta autoru- autoruzraugu Juri Mori, būvuzraugu – Raimondu Jansonu, izpildītāja pārstāvi- SIA projekta vadītāju Oļegu Soboļevski apsekoja Kokneses brīvdabas estrādi un konstatēja, ka ēkas sienās ir radušās plaisas, kas ir bīstami cilvēku dzīvībai un veselībai.

Ņemot vērā iepriekš minēto, atklāti balsojot, PAR – 8 (Ilgonis Grunšteins, Aigars Kalniņš, Rihards Krauklis, Jānis Miezītis , Edgars Mikāls, Ivars Māliņš, Māris Reinbergs) , PRET- 4 ( Jānis Krūmiņš, Pēteris Keišs, Valdis Silovs, Ziedonis Vilde), ATTURAS- nav, Kokneses novada dome NOLEMJ:

**1.Veikt grozījumus būvprojektā “Kokneses brīvdabas estrādes pārbūve un soliņu novietošana Kokneses parka estrādē”, risinot jautājumu par daļēju būves (ēkas) demontāžu.**

Sēdes slēgta plkst.13.30

Sēdes vadītājs,

Domes priekšsēdētājs *( personiskais paraksts)*  D.Vingris

Protokolists,

Domes sekretāre  *(personiskais paraksts)* Dz.Krišāne